ન્યુ યોર્કઃ લુઇસિયાનાના ભૂતપૂર્વ ગવર્નર બોબી જિંદાલ પછી હવે નવા ભારતીય અમેરિકન રાજકારણી ફિટનેસ બાબતે સમાચારોમાં ચમકે છે. ન્યુ યોર્કમાંથી કોંગ્રેસમેન તરીકે ભારતીય અમેરિકન સૂરજ પટેલ ચૂંટણી લડી રહ્યા છે અને તેમના પ્રતિસ્પર્ધી વર્તમાન કોંગ્રેસવુમન કેરોલીન મેલોનીએ જણાવ્યા મુજબ સૂરજ પટેલને પટેલ અટકના કારણે સમુદાયનું ભંડોળ મળી રહ્યું છે. સૂરજ પટેલે જણાવ્યું હતું કે કેરોલીનએ ભૂતકાળમાં પોલિટિકલ એક્શન કમિટી અને ડોનાલ્ડ ટ્રમ્પ પાસેથી ફંડ મેળવ્યું હતું. સૂરજ પટેલ પોતે પટેલ સમુદાય ઉપરાંત સમાજના તમામ વર્ગ તરફથી ચૂંટણીભંડોળ મેળવી રહ્યા છે. સૂરજ પટેલ ક્લાઇમેટ, ઇનોવેશન, એજ્યુકેશન, હેલ્થકેર, ઇમિગ્રેશન, ગાંજાને કાયદેસરની માન્યતા આપવાના મુદ્દે કેમ્પેન ચલાવે છે.